Die geboorte van Christus en die geboorte van Christen/Christin | Ons enigste Troos
Die geboorte van Christus en die geboorte van Christen/Christin
In hierdie tyd word daar nogal gedink aan die geboorte van Christus. Maar wie dink ooit daaraan: die geboortedag van Christus is ook die geboortedag van Christen en Christin? Wie dink daaraan dat daar in die krip van Betlehem ons nuwe geboorte begin?
Die teoloog Kohlbrugge het dit skerp raakgesien. In een van sy boeke sê hy: In Broodhuis (dit is wat die naam Betlehem beteken) is ek nuut/weer gebore (wedergebore).
En dit is waar, want daar, daar in die heilige geboorte van Christus, daar begin my verlossing, my vernuwing, my nuwe geboorte. Met sy onskuld en volkome heiligheid waarin Hy ontvang en gebore is, bedek Hy my sonde waarin ek ontvang en gebore is voor God (HK 14:36).
Van die wieg tot aan die graf bedek met die volkome heiligheid en gehoorsaamheid van Christus, verlos deur Hom van sondeskuld en sondemag – dit is nuwe geboorte. En – dit is alles in Christus. Die nuwe lewe kan vir geen oomblik van Hom losgemaak word nie.
In Betlehem begin ons opstanding uit die graf van sonde en van dood. In sy kruis en opstanding word dit voltooi.
Betlehem is dus ook die geboortebed van die nuwe mens, van Christen en Christin.
Christus word gebore, sodat ons deur Hom gebore kan word. Hy aanskou die lewenslig, sodat ons in Hom die Lig van die lewe, die ewige lewe kan hê.
Die nuwe geboorte begin daar, daar in Betlehem. Maar dit moet ook geglo word. Deur sy Gees skenk Christus aan ons die geloof en dra Christus die gebeurtenis van Betlehem in ons hart en dan word ons wedergebore deur die geloof.
This entry was posted on Desember 6, 2010, in Kohlbrugge. Bookmark the permalink.	3 Kommentaar
← Die verskrikking van die dood weggeneem deur die dood van Jesus
Teen die rewolusie die evangelie →
3 thoughts on “Die geboorte van Christus en die geboorte van Christen/Christin”
Desember 7, 2010 om 8:12 nm
Bied dit nie juis vir die Christen die geleentheid om die ware getuienis van Jesus Christus se geboorte uit te dra nie? Joh 3v16-21
Desember 8, 2010 om 3:13 vm